35. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.816/13/131134 της 24/31 Δεκ.  1973 (ΦΕΚ Β΄ 1521) Περί αναγνωρίσεως ως ισοτίμου προς τα εν Ελλάδι λειτουργούντα Δημόσια Δημοτικά Σχολεία του παρά τω Ελληνικώ Προξενείω Λονδίνου λειτουργούντος Ελληνικού Δημοτικού Σχολείου. ΄Εχοντες υπ’ όψει: 1.Τας διατάξεις του άρθρ. 1 παρ. 3 του Ν.Δ. 695/70. 2.Το υπ’ αριθ. Φ.1769/842/12.11.73 έγγραφον του εν Λονδίνω Ελληνικού Προξενείου και 3.Απόσπασμα της υπ’ αριθ. 40/6.12.73 πράξεως του Α.Ε.Σ. «περί αναγνωρίσεως ισοτιμίας Ελληνικού Δημοτικού Σχολείου εν Λονδίνω», αποφασίζομεν: Αναγνωρίζομεν ως ισότιμον προς τα εν Ελλάδι λειτουργούντα Δημόσια Δημοτικά Σχολεία το παρά τω Ελληνικώ Προξενείω Λονδίνου λειτουργούν Ελληνικόν Δημοτικόν Σχολείον υπό την επωνυμίαν «Διθέσιον Ελληνικόν Δημοτικόν Σχολείον Γενικού Προξενείου της Ελλάδος εν Λονδίνω». Η παρούσα δημοσιευθήτω δια της Εφημ,ερίδος της Κυβερνήσεως. 